Perako sultonatas

Perako sultonatas (malajų kalba: Kesultanan Perak) – istorinė musulmoniška valstybė, Malakos pusiasalio rytuose, egzistavusi nuo 1528 m. Tai buvo vienas iš dviejų Melakos sultonato palikuonių, XVI a. stipriai kontroliavęs prekybą Malakoje ir rytų Sumatroje. Oficialiai sultonato egzistencija nėra nutraukta. Jis yra įjungtas į Malaizijos sudėtį kaip Perako valstija.

 Istorija 
Seniausia Perako teritorijoje egzistavusi valstybė buvo Ganga Negara, vėliau čia įsigalėjo Melakos sultonatas. Perako sultonatas yra tiesioginis Melakos sultonato įpėdinis. 1511 m. Portugalams paėmus Melaką, jos paskutinis sultonas Mahmud Šahas pabėgo į Pahangą. Vėliau jis įsitvirtino Bintano saloje, kol 1526 m. portugalai jo tvirtovės nesugriovė. Tada sultonas pabėgo į Sumatrą, kur mirė, palikdamas du sūnus. Vienas sūnus, Muzafar Šahas, įkūrė Perako sultonatą, o kitas sūnus, – Alauddin Riajat Šahas, – įsitvirtino salose, įkurdamas Džohoro sultonatą.

Perakas nepasiekė tokios galybės kaip Džohoras, kuris tuo metu įgijo hegemoniją didžiojoje dalyje malajų teritorijų, tačiau jis klestėjo dėl alavo prekybos ir dėl savo strategiškai palankios padėties. XVII a. pirmoje pusėje Peraką nusiaubė Ačeho sultonatas, kuris jį laikinai prisijungė.

Perakas buvo viena strategiškai svarbiausių valstybių olandams, kurie siekė įsigalėti Malakos sąsiauryje. 1650 m. olandai pasirašė sutartį su Perako sultonu, kuria ji galėjo pasistatyti tvirtovę pakrantėje. Tačiau labai greitai jungtinės Perako ir Ačeho pajėgo sumušė olandus ir išvijo juos. Per XVII a. olandai dar ne kartą nesėkmingai siekė įsitvirtinti krašte.

Per XVIII a. sultonatui galutinai nusilpus, XIX a. į jį kėsinosi Ačehas, Tailandas, bugiai. 1820 m. į šiuos reikalus įsikišo britai, išsaugodami Peraką nuo Tailando aneksijos. Santykiai su Didžiąja Britanija tapo vis tampresni, todėl 1896 m. jis oficialiai įsijungė į Britų Malają kaip Federacinė valstija.

1957 m. Malaizijai iškovojus nepriklausomybę, Perako sultonatas tapo viena iš Malaizijos valstijų. Jame išlaikyta sultono institucija.

 Perako sultonų sąrašas 
+ Perako sultonaiSekaVardasValdymas1Muzafar Šahas I1528 – 15492Mansur Sjahas I 1549 – 15773Ahmad Tadžudin Sjahas1577 – 15844Tadžul Arifinas 1584 – 15945Alaudin Šahas1594 – 16036Mukadam Šahas1604 – 16197Mansur Šahas II 1619 – 16278Mahmud Šahas II1627 – 16309Salehudinas1630 – 163610Muzafar Šahas II1636 – 165411Mahmud Iskandar Šahas 1654 – 170212Alaudin Mughajat Šahas 1702 – 172813Muzafar Šahas III1728 – 174414Muhamad Šahas 1744 – 175015Iskandar Dzaulkarnainas1750 – 176516Mahmud Šahas1765 – 177317Alauddin Mansur Šahas Iskandar Muda1773 – 178618Ahmadin Šahas1786 – 180619Abdul Malik Mansur Šahas (Mangkat : 1825)1806 – 181820Abdulah Muadzam Šahas1825 – 183021Šahabudin Riajat Šahas1830 – 185122Abdulah Muhammad Šahas I1851 – 185723Džaafar Safiudin Muadzam Šahas1857- 186524Ali al-Mukammal Inajat Šahas1865 – 187125Ismail Muabidin Riajat Šahas (Mangkat : 1889)1871 – 187426Abdulah Muhamad Šahas II1874 – 187727Yusuf Šarifudin Muzafar Šahas1886 – 188728Idris Muršidul Aazam Šahas1887 – 191629Abdul Džalil Nasrudin Muhtaram Šahas1916 – 191830Iskandar Šahas1918 – 193831Abdul Aziz al-Mutasim Bilah Šahas1938 – 194832Yusuf Izudin Šahas1948 – 196333Idris al-Mutavakil Alalah Šahas1963 – 198434Azlan Muhibudin Šahas1984 – dabar

Kategorija:Malajų valstybės
Kategorija:Malaizijos istorinės valstybės